Klaus Iohannis anunță la ora 18:00 o nouă rundă de consultări pentru desemnarea premierului.
Președintele Klaus Iohannis susține astăzi, de la ora 18:00, o declarație de presă la Palatul Cotroceni. Șeful statului este așteptat să anunțe o nouă rundă de consultări cu partidele, pentru desemnarea unui premier.
"Președintele României, Klaus Iohannis, va susține joi, 4 noiembrie 2021, ora 18:00, la Palatul Cotroceni, o declarație de presă", a anunțat Administrația Prezidențială.Potrivit unor surse, președintele va declanșa noi consultări pentru desemnarea unui nou premier care să formeze guvernul.Aceasta ar fi a treia rundă de consultări în mai puțin de o lună, după ce premierul desemnat Dacian Cioloș nu a primit votul de învestitură al Parlamentului, iar premierul desemnat Nicolae Ciucă și-a depus mandatul.Anunțul președintelui Iohannis vine după discuțiile pe care PNL le-a purtat atât cu USR, pentru refacerea coaliției cu UDMR, cât și cu PSD, pentru formarea majorității.